affære
Store norske leksikon,Ordforklaringer,Fremmedord og lånord
Affære er et ord med flere betydninger. Det brukes om en sak, et anliggende eller et gjøremål; om en forretning (handel); om en kjærlighetshistorie; om en ting.
Eksempler på de ulike betydningene: «Det var en kostbar affære» betyr at det var en sak eller handling som ble dyr eller slitsom. «Han gjorde gode affærer» betyr at han gjorde gode forretninger eller handler. «De hadde en affære» betyr at de hadde et (kort) kjærlighetsforhold. «Den nye telefonen er en lekker affære» betyr at den nye telefonen er en lekker ting. Uttrykket ta affære (i en sak) betyr å gå til handling, gripe inn. «Jeg burde tatt affære» betyr at man burde gjort noe eller grepet inn. Les mer i Store norske leksikon fremmedord